section_heading: Poratni Valenciennes
paragraph_text: Valenciennes je obnovljen uglavnom betonskom arhitekturom. Do 1970-ih glavne industrije su bile industrije čelika i tekstila. U restrukturiranju gradske ekonomije veliku ulogu odigrala je automobilska industrija, danas najznačajnija. Osim domaćih proizvođača automobila poput PSA Peugeot Citroën, u Valenciennesu se od 2001. nalazi i Toyotina tvornica, gdje se proizvodi Toyota Yaris.